b'\n_START_ARTICLE_\nTiffany Gauthier\n_START_PARAGRAPH_\nTiffany Gauthier (s. 2. joulukuuta 1993 Saint-\xc3\x89tienne) on ranskalainen alppihiiht\xc3\xa4j\xc3\xa4, joka edustaa _NEWLINE_Club des Sports de Tignesi\xc3\xa4._NEWLINE_Gauthier sijoittui Sankt Moritzin MM-kilpailuissa 2017 supersuurpujottelussa 23:nneksi ja sy\xc3\xb6ksylaskussa 25:nneksi. Pyeongchangin olympialaisissa 2018 h\xc3\xa4n oli sy\xc3\xb6ksylaskussa 13:s ja supersuurpujottelussa 22:s._NEWLINE_Alppihiihdon maailmancupissa Gauthier kilpaili ensimm\xc3\xa4isen kerran Cortina d\xe2\x80\x99Ampezzon sy\xc3\xb6ksylaskussa tammikuussa 2016. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Val d\xe2\x80\x99Is\xc3\xa8ren supersuurpujottelussa joulukuussa 2016 oltuaan 22:s. Kymmenen parhaan joukkoon h\xc3\xa4n sijoittui ensimm\xc3\xa4isen kerran Crans-Montanan supersuurpujottelussa helmikuussa 2017 oltuaan kymmenes. Parhaimmillaan h\xc3\xa4n on sijoittunut nelj\xc3\xa4nneksi Bad Kleinkirchheimin supersuurpujottelussa ja sy\xc3\xb6ksylaskussa tammikuussa 2018.'